**СТ-9/20**

 ОСНОВНИОТ СУД Гевгелија ,преку стечајниот судија Тодорка Цилковска Димова , постапувајчи по предлогот од Друштво за производство,трговија и услуги ФРУКТАЛИЈА ЕКО ДООЕЛ увоз-извоз с.Пирава, Валандово, како предлагач-должник за отварање на стечајна постапка на Друштво за производство,трговија и услуги ФРУКТАЛИЈА ЕКО ДООЕЛ увоз-извоз с.Пирава, Валандово , без одржување на рочиште на ден 20.10.2020 година , го донесе следното

 Р Е Ш Е Н И Е

 I

 СЕ ПОВЕДУВА претходна постапка за утврдување на причините за отворање на стечајната постапка над должникот Друштво за производство,трговија и услуги ФРУКТАЛИЈА ЕКО ДООЕЛ увоз-извоз с.Пирава, Валандово , со седиште ул:„Ѓеорѓи Арабазиев“ бр.4 Пирава, Валандово, ЕМБС 6495729, ЕДБ 4003009500875 и трансакциска сметка бр.200002467832185 при Стопанска банка АД Скопје.

 СЕ ЗАКАЖУВА рочиште за испитување на условите за отврање на стечајна постапка, на ден 18.11.2020 година во 10,30 часот, во судница бр.4 на овој суд.

 СЕ ЗАДОЛЖУВА должникот Друштво за производство,трговија и услуги ФРУКТАЛИЈА ЕКО ДООЕЛ увоз-извоз с.Пирава, Валандово по приемот на решението да му ги стави на располагање на привремениот стечаен управник сите податоци и известувања потребни за донесување на одлука во врска со поднесениот предлог .

 II

 Во претходната постапка на должникот до донесување на одлука по предлогот за отварање на стечајна постапка се определуваат следните мерки за обезбедување:

 За привремен стечаен управник се именува лицето Драги Димовски од Струмица, ул: „Б.Единство“бр.36/1-2,број на телефон 070-374-785, E-mail: ddragi@yahoo.com.

 Се задолжува привремениот стечаен управник да го заштити имотот на должникот со сите соодветни средства, да дава согласност на органите на управување на должникот за водење на работењето се до донесување на одлука за отварање стечајна постапка со цел да се избегне значително намалување на имотот и да испита дали должникот има имот над кој може да се отвори и е доволен за спроведување на стечајната постапка и намирување на трошоците на стечајната постапка и побарувањата на доверителите и изготви извештај за економско-финансиската состојба на должникот.

 Се одредува општа забрана за располагање со имотот на должникот.

 Се забранува определување или спроведување на присилно извршување или обезбедување против должникот.

 Се забранува исплата од сметките на должникот. Се повикуваат должниците на должникот своите обврски и должниковите солидарни содолжници и гаранти без одлагање да ги исплатат своите обврски кон должникот.

 Се задолжува должникот да му овозможи на привремениот стечаен управник да влезе во неговите деловни простории за да може да ги спроведе потребните дејствија , како и да му допушти увид во трговските книги и неговата деловна документација.

 1.

  **СТ-9/20**

 Решението да се достави до Централниот регистар na РСМ во кој е запишан должникот.

 Решението да се достави до соодветните јавни книги во кои се врши упис на правата врз недвижностите (катастар), Централниот регистар и во други соодветни регистри,заради упис на ограничувањето за располагање во јавните книги.

 Решението да се објави на огласна табла на Судот, да се објави оглас во Службен весник на РСМ, како и на страната на Централниот регистар на РСМ и на веб страната на судот.

 О Б Р А З Л О Ж Е Н И Е

 Должникот Друштво за производство,трговија и услуги ФРУКТАЛИЈА ЕКО ДООЕЛ увоз-извоз с.Пирава, Валандово ,како предлагач , со предлог доставен до овој суд на 29.09.2020 година, наведе дека се исполнети условите за отварање на стечајна постапка над должникот , повикувајќи се дека должникот во последните неколку месеци се нашол во незавидна финансиска состојба, има неизмирени обврски, работи со загуба ,а подолг период е блокиран повеќе од 45 дена Воедно заедно со предлогот до Судот достави и информација за тоа колку денови должникот не ги исплатил доспеаните побарувања од својата сметка издадена од Централниот регистар на РСМ.

 Како докази достави тековна состојба за должникот од ЦР на РСМ, , уверение бр.1106-491/2020од 07.09.2020 година на АКН, потврда бр.12.19/222 од 07.09.2020 година на МВР Одделе за граѓански работи ОУР Струмица,Валандово.потврда издадена од Централен регистар на РСМ дека должникот не ги исплаќа доспеаните обврски повеќе од 45 дена. бр.0815-17/26 од 04.09.2020 од ЦР на РСМ

 Дополнително достави извештај за финансиско-економската состојба на должникот.

 Судот во текот на постапката донесе и решение СТ.бр.9/20 од 16.10.2020 година со кое определи аванс на трошоциоте за претходната постапка, а согласно чл.53 ст.3 од Законот за стечај. Предлагачот во законскиот рок го уплати определениот аванс на трошоци за претходна постапка .

 При таква состојба, Судот во конкретниот случај утврди дека се исполнети условите за поведување на претходна постапка за утврдување на причините за отворање на стечајната постапка во смисла на чл.54 ст.1 и одлучи како под I од изреката на решението.

 Судот оцени дека во конкретниот случај се исполнети и условите за определување на мерки за обезбедување и со тоа би се спречило да настанат такви промени по финансискиот статус и имотната положба на должникот кои што би можеле да бидат неповолни за доверителите.

 Во таа смисла, Судот согласно чл.58 став 2 точки 1,2 ,3 и 4 определи мерки за обезбедување

 2.

  **СТ-9/20**

 Како е определена општа забрана за располагање,судот го задолжи привремениот стечаен управник да постапи согласно чл.59 ст.1,т.1,2 и 3 и став 2 од законот за стечај.

 Согласно член 58 став 5 од истиот закон правните последици од решението за определување на мерки за обезбедување настануваат наредниот ден од денот кога била извршена доставата.

 Судот определи и објавување на ова решение согласмно членот 60 во врска со членот 10 став 1 од Законот за стечај , а истото решение се објавува на огласната табла на Судот, да се објави оглас во Службен веснијк на РСМ, како и на страната на Централниот регистар на РСМ.

 Поради наведеното следуваше,Судот да одлучи како под II од решението.

 ОСНОВЕН СУД ГЕВГЕЛИЈА, СТ.бр.9/20 од 20.10.2020 година

 Стечаен судија

 Тодорка Цилковска Димова с.р.

 ПРАВНА ПОУКА:Против оваа решение не е дозволена жалба.

 Д.Н.до должникот- предлагач, привремениот стечаен управник, Централниот регистар на РСМПЕ Гевгелија ,АКН Гевгелија, Комора на извршители на РСМ, Комора на нотари на РСМ, Стопанска банка АД Скопје, Огласна табла и веб сајт на судот и Службен весник на РСМ.

 3.